laion/Wikipedia-Exotic huggingface dataset:
ישראל במשחקים הפאראלימפיים ברצלונה (1992)

משלחת ישראל למשחקים הפאראלימפיים ברצלונה כללה 51 ספורטאים שהתחרו ב-10 ענפים. משלחת ישראל למשחקים כללה ייצוג רחב של 51 ספורטאים לאור הישג הקריטריון ההשתתפות של נבחרות במספר ענפים: כדורסל כיסאות גלגלים, כדורשער וכדורעף. זיו בר-שירה נחמן וולף מלכה פוטשניק צפורה רובין חן שינה עמוס גינוסר שמואל חיימוביץ' דותן מישר אברהם שטרויך יהודה שרון ראובן תנעמי עמית דרור עמרם זילברמן תקווה אהרוני שבתאי בן-יורם אבי ויינברג מלי מילר שלמה אהרוני חיים אשכנזי זאב גליקמן בועז טביב יעקב סולימן אליהו עטיה רונן אביבי חנוך בודין אייל גור אהרון דנציגר חגי זמיר גד לנצר נסים פרנקו חן צור מירון צידקילוב צבי קרש הנרי אביטל אריאל אוטולנגי רוני גוטרמן צבי גזיאל ליאור דרור אליעזר האובן אבי ויינברג משה לוי חנן לושקוב בועז מזרחי מקבל שופנייה אייל שרטוב אהרון אקוקה אורי בשה שלמה לזמי רפאל פלח זהר שרון יהורם בן-חיים אברהם הדסי דורון שזירי בועז אבהר שלום אייגר חנוך בודין רון בולוטין זיו בטר אורנה גרינברג יזהר כהן מירי סיסו שלמה פינטו ערן שמש
דניאלה נאנה

דניאלה נאנה (ברומנית: Daniela Nane; נולדה ב-29 בנובמבר 1971) היא שחקנית ודוגמנית רומנייה. נאנה נולדה ביאסי כבת יחידה להוריה. בשנת 1991 נבחרה למיס רומניה (הראשונה ברומניה המודרנית - לפני כן נערכה תחרות היופי במדינה רק בשנות העשרים) וייצגה את רומניה בתחרות "מיס תבל" שנערכה בלאס וגאס. נאנה למדה משחק ודרמה באקדמיה לקולנוע ותיאטרון של בוקרשט. ב-1998 הנחתה את "Selecția Națională", התחרות לבחירת השיר שייצג את רומניה בתחרות האירוויזיון. ב-2000 שיחקה בסרט "אפיסנטר", לצד טרייסי לורדס. ב-2005 שיחקה בסרט "בלודריין", לצד קריסטנה לוקן. ננה שיחקה גם בקופרודוקציה האמריקאית-רומנית "דרקולה 2: ההתעלות". בנוסף, השתתפה בהפקות רבות בארץ הולדתה וזכתה בשני פרסים על משחקה. אתר האינטרנט הרשמי של דניאלה נאנה דניאלה נאנה, במסד הנתונים הקולנועיים IMDb (באנגלית) דניאלה נאנה, באתר MusicBrainz (באנגלית)
מירון צידקילוב

מירון אהרון צידקילוב (20 בנובמבר 1971 – 11 בינואר 1996) היה ספורטאי ישראלי. אלוף ישראל (1989–1992) באיגרוף תאילנדי ומאוחר יותר חבר נבחרת ישראל בכדורעף נכים. צידקילוב גדל ברמת גן. בשנים 1989–1992 היה אלוף ישראל באיגרוף תאילנדי, באימונו של שוקי רון. במהלך שירותו הצבאי חלה בסרטן ובהליך רפואי נקטעה ידו הימנית. הוא הצטרף לנבחרת הנכים בכדורעף והיה חבר בנבחרת הלאומית איתה השתתף במשחקים הפאראלימפיים ברצלונה (1992), שם התחרו בשישה משחקים במסגרת המוקדמות אך לא העפילו לגמר. בינואר 1996 נפטר צידקילוב ממחלת הסרטן. הוא הוכר כחלל צה"ל ונקבר בבית העלמין ירקון. אליפות ישראל באיגרוף תאילנדי הוקדשה לזכרו. בקריית אונו הוקם מכון אימונים על שמו בשם מכון מירון (Miron Gym) בהנהלתו של ארז לוקוב. נפתחו שני סניפים בפלורידה על ידי אחד מחניכיו של ארז לוקוב, נתן גאידאי (אלוף ישראל בקיקבוקסינג) בשם MMA4KIDS שבו כל תלמידי מכון מירון יכולים להשתתף בחוגים בחינם כהוקרה למכון מירון. מכון נוסף בתהליכי הקמה בבוייסי, איידהו. מירון (אהרון) צידקילוב, באתר "יזכור" פירוט השתתפותו בתחרויות המשחקים הפאראלימפיים באתר הרשמי של IPC (באנגלית) Miron Gym, דף פייסבוק MMA4KIDS, אתר אינטרנט MMA4KIDS, דף פייסבוק יאיר לפיד, דם קרבות ופאשלה, מעריב, 28 בינואר 1990
יואנה ראדו

יואנה ראדו (ברומנית: Ioana Radu‏; 17 בפברואר 1917 – 19 בספטמבר 1990) הייתה זמרת רומנייה של רומנסות עממיות והאופנוענית השנייה ברומניה. היא הייתה אחותה של מיאה בראיה. יואנה ראדו נולדה בבוקרשט, רומניה, בת לאב רומני מאולטניה ואם הונגריה מטרנסילבניה. היא נולדה בשם "אאוג'ניה (ז'אנה) בראיה" Eugenia (Jana) Braia וגדלה בקראיובה, שם התיישבה משפחתה ולאביה הייתה מסעדה. לראשונה הכירה את הרומנסות מהרפרטואר של הלאוטארים שניגנו במסעדת אביה. היא למדה בבית ספר תיכון והמורה למוזיקה טיפחה ועודדה את כיוונה לרומנסות. היא התחתנה בגיל צעיר ולאחר תקופה קצרה בקורביה ובקאלאפאט נפרדה מבעלה ועברה ב-1936 לבוקרשט, שם הופיעה יחד עם בעלה של אחותה, הזמר והמלחין פטרה אלכסנדרו, במסעדת קושנה. היא נרשמה לתחרות ארצית של מוזיקה רומנית עממית, תחרות שערכה שלושה חודשים והתחרו בה 800 מועמדים. בסיום התחרות זכו שתי זמרות בלבד, יואנה ראדו ורודיקה בוז'ור, שנבחרו להקליט מוזיקה עממית עבור הרדיו הרומני. אחד מחברי ועדת הקבלה, הפסנתרן המלווה של ג'ורג'ה אנסקו, הציע ליואנה ראדו את שם הבמה, שאימצה לעצמה במקום השם בו נולדה. היא ערכה הקלטות עבור הרדיו עם שירים דוגמת "Mi s-a rupt căruța-n drum" (נשברה לי העגלה בדרך), "Piatra, piatra" (האבן, האבן) ועוד. ראדו קיבלה חוזה להופיע בשירתה במסעדת Azuga בפלוישט ובהמשך במסעדת Potcoava בבוקרשט. באפריל 1939 הופיעה לראשונה ברדיו, תחת השם Jana Radu (ז'אנה ראדו), בתוכנית מוזיקה קלה עם אחותה, מיאה בראיה ועם גיסה, פטרה אלכסנדרו. באוקטובר 1939 הופיעה לראשונה ברדיו בגפה, תחת השם יואנה ראדו. היא התיישבה סופית בבוקרשט והופיעה במסעדות הידועות Princiar (נסיכותי), Potcoava (הפרסה), Motanul negru (החתול השחור), Cina (ארוחת הערב) ועוד כשהיא מלווה בהרכבים מוזיקליים ידועים בתקופה. לאחר מלחמת העולם השנייה המשיכה את הופעותיה ברדיו והופיעה גם בתיאטרון הרחוב על שם קונסטנטין טנאסה, בקרקס הממלכתי ובתזמורת למוזיקה עממית על שם ברבו לאוטארו. בתחילת שנות החמישים נקראה לרדיו יחד עם מריה טנאסה, כדי שיקליטו שיר, מחציתו ברומנית, מחציתו ברוסית, ליום הולדתו של יוסיף סטלין. זה לא מצא חן בעיניה והתנגדה בקולניות ועל כך נלקחה למשטרה. עד מות סטלין נאסר עליה להשתתף במופעים. יואנה ראדו הייתה נשואה חמש פעמים, פעמיים עם אותו גבר. היא הייתה מיודדת עם בני הזוג צ'אושסקו ואנשי שלטון נוספים והשתמשה בקשריה כדי להציל ידיד ממשפט וכדי לקבל רישיון לרכוש את הבית בו גרה. היא הייתה האישה השנייה בתולדות רומניה שנהגה על אופנוע והשתמשה בו כדי לנסוע לרוחבה ולאורכה של רומניה. ב-1961 נפגעה בתאונת דרכים ומאז הייתה מוגבלת בהליכתה. ב-1987 שרה בסרט O zi în București (יום בבוקרשט) ובאותה שנה, ליום הולדתה השבעים, צולם איתה ועליה הסרט Ioana Radu - Romanța amintirilor (יואנה ראדו - רומנסת הזכרונות). בגלל מוגבלותה בהליכה התבודדה בביתה, אולם במהפכה הרומנית, לאחר בריחת ניקולאה צ'אושסקו, הופיעה במרפסת של הוועד המרכזי של המפלגה הקומוניסטית הרומנית ודיברה אל ההמונים. אחותה, מיאה בראיה, שחיה בניו יורק הקדישה לה פרק בספר זכרונות שפרסמה. עם מותה הורישה ראדו את רכושה לאחותה מיאה. יואנה ראדו, סרטונים בערוץ היוטיוב יואנה ראדו, באתר ספוטיפיי יואנה ראדו, באתר MusicBrainz (באנגלית) יואנה ראדו, באתר Discogs (באנגלית) Ioana Radu - Romanța amintirilor (ברומנית) סרט תיעודי עם ועל יואנה ראדו Ioana Radu – 90 de ani de la nastere Marturii ined (ברומנית) Doua Doamne (ברומנית) Calităţi artistice fără egal (ברומנית) 16 רומנסות בביצוע יואנה ראדו (ברומנית)
ג'ייסון בורן (סרט)

ג'ייסון בורן (באנגלית: Jason Bourne) הוא סרט פעולה אמריקאי משנת 2016 שנכתב ובוים על ידי פול גרינגראס. הסרט נערך על ידי כריסטופר ראוס. הסרט הוא הפרק החמישי של סדרת הסרטים של בורן, והוא המשך ישיר לסרט "זהות אבודה" משנת 2007. מאט דיימון משחק שוב בתפקיד הדמות הראשית, המתנקש לשעבר מכוחות הסי.איי.איי ג'ייסון בורן. ג'ייסון בורן (מאט דיימון) עדיין נמלט מיחידת חיסול של הסי.איי.איי, בעוד הוא מנסה לגלות פרטים נוספים על עברו ועל אביו. כאשר סוכנת סי.איי.איי לשעבר בשם ניקי פרסונס (ג'וליה סטיילס) פורצת למחשבים של הסוכנות כדי להוציא פרטים על התוכנית שהפעילה את בורן, היא מגלה מידע חדש על הליך הגיוס של בורן. פרסונס יוצרת קשר עם בורן ומעבירה לידיו את המידע. במסגרת גילוי הפרטים הנוספים מתגלים לפרסונס ולבורן פרטים על תוכנית של הסי.איי.איי להפעיל תוכנית שנויה במחלוקת חדשה. לאחר הפריצה, המנהל הכללי של הסי.איי.איי רוברט דיואי (טומי לי ג'ונס) מורה ליחידת הסייבר של הסוכנות ולהת'ר לי (אליסיה ויקנדר) העומדת בראשה לאתר את בורן ופרסונס. מדיה וקבצים בנושא ג'ייסון בורן בוויקישיתוף ג'ייסון בורן, ברשת החברתית פייסבוק ג'ייסון בורן, ברשת החברתית אקס (טוויטר) ג'ייסון בורן, ברשת החברתית אינסטגרם "ג'ייסון בורן", במסד הנתונים הקולנועיים IMDb (באנגלית) "ג'ייסון בורן", באתר AllMovie (באנגלית) "ג'ייסון בורן", באתר Rotten Tomatoes (באנגלית) "ג'ייסון בורן", באתר Box Office Mojo (באנגלית) "ג'ייסון בורן", באתר Metacritic (באנגלית) "ג'ייסון בורן", באתר אידיבי "ג'ייסון בורן", במסד הנתונים הקולנועיים KinoPoisk (ברוסית) ג'ייסון בורן, קדימון הסרט באתר יוטיוב שמוליק דובדבני, "ג'ייסון בורן": הגיבור חזר בלי זהות, באתר ynet, 29 ביולי 2016 אילן קפרוב‏, פיצוץ מבוקר: "ג'ייסון בורן" מהנה אבל עמוס מדי, באתר וואלה, 29 ביולי 2016 דנה קסלר, ‏"זה פשוט אכזרי": מאט דיימון חוזר לסרט פעולה בגיל 45, באתר מעריב אונליין, 29 ביולי 2016 עופר ליברגל, ‏"ג'ייסון בורן", סקירה, באתר "סריטה", 30 ביולי 2016 "Jason Bourne (12A)". British Board of Film Classification. 15 ביולי 2016. נבדק ב-15 ביולי 2016. {{cite web}}: (עזרה) "Jason Bourne (2016)". Box Office Mojo. נבדק ב-16 בספטמבר 2016. {{cite web}}: (עזרה)
מרכז תרבות הנוער הבין-לאומי נאנג'ינג

מרכז תרבות הנוער הבין-לאומי נאנג'ינג הוא צמד גורדי שחקים אשר ממוקמים בעיר נאנג'ינג, שבמחוז ג'יאנגסו שבסין. גובהו של המגדל הראשון הוא 314.5 מטר (1,032 רגל)וגובהו של המגדל השני הוא 255 מטר (837 רגל). בניית שני המגדלים החלה בשנת 2012 והסתיימה כעבור 3 שנים בשנת 2015. מדיה וקבצים בנושא מרכז תרבות הנוער הבין-לאומי נאנג'ינג בוויקישיתוף http://www.skyscrapercenter.com/building/nanjing-international-youth-cultural-centre-tower-1/14401 http://www.skyscrapercenter.com/building/nanjing-international-youth-cultural-centre-tower-2/14402 http://www.skyscrapercenter.com/complex/705 ערך זה הוא קצרמר בנושא סין ובנושא גורדי שחקים. אתם מוזמנים לתרום לוויקיפדיה ולהרחיב אותו.
עונת 2006/2007 ביורוליג

עונת 2006/2007 ביורוליג הייתה העונה ה-5 של תחרות אירופית לקבוצות כדורסל והשביעית שאורגנה על ידי Euroleague Basketball Company. המשחק הראשון התקיים ב-24 באוקטובר 2006 ותחרות הסתיימה ב-6 במאי 2007. בתחרות השתתפו 24 קבוצות. העונה הסתיימה בניצחון של פנאתינייקוס, זה היה הניצחון הרביעי בתולדות המועדון. תיאודורוס פאפאלוקאס (יוון) מצסק"א מוסקבה נבחר לכדורסלן המצטיין של העונה. דימיטריס דיאמנטידיס (יוון) מפנאתינייקוס נבחר לכדורסלן המצטיין של פיינל פור. 24 קבוצות החלו בעונה הסדירה כאשר המשחקים נערכו ב-3 בתים. בשלב הבא, 16 קבוצות התחרו ב-4 בתים. מנצח של כל בית וסגנו קודמו למשחקי רבע הגמר שהתקיימו עד ל-2 ניצחונות. פיינל פור נערך בהיכל האולימפי, אתונה. מכבי תל אביב השתתפה במשחקי ה-16, סיימה את הבית במקום השני וקודמה לרבע הגמר. בשלב רבע הגמר היא הפסידה וסיימה את העונה אירופית ולראשונה מאז עונת 2003 לא הייתה בפיינל פור. פירוט התוצאות באתר הליגה תיאור מפורט של העונה משחק הגמר, סרטון באתר יוטיוב
שום (פירושונים)

האם התכוונתם ל... שום – צמח תבלין שום (סוג) – סוג במשפחת הנרקיסיים יצחק שום – כדורגלן ומאמן ישראלי עידן שום – כדורגלן ישראלי, בנו של יצחק שום אלוף בצלות ואלוף שום – מקאמה עברית בת 12 פרקים קצרים מאת חיים נחמן ביאליק סום שו"ם
אייל גור

אייל גור (נולד ב-1959) הוא רופא ישראלי, פרופסור בבית הספר לרפואה של אוניברסיטת תל אביב, ראש המחלקה לכירורגיה פלסטית במרכז הרפואי תל אביב ובעבר חבר נבחרת ישראל בכדורעף נכים במסגרתה השתתף בתחרויות המשחקים הפאראלימפיים. גור נולד בחולון ובמשך שנתיים היה חניך בקורס טיס. אחרי שהודח עבר לשירות כלוחם ביחידת שלדג ועבר קורס קצינים. במלחמת לבנון הראשונה שירת כמפקד פלוגה בדרגת סרן והשתתף בצוות החילוץ שנשלח לחלץ את האלוף יקותיאל אדם מהוילה שבה הוא נהרג בכפר דוחא שמעל שדה התעופה של ביירות. למחרת, בעת ביצוע מבצע ייעודי של יחידת שלדג, נפגע גור מאש נ"מ של הצבא הסורי ואיבד את רגלו. כנכה צה"ל הצטרף לפעילות בית הלוחם והיה חבר נבחרת הכדורעף שהשתתפה במשחקים הפאראלימפיים סיאול (1988) ובמשחקים הפאראלימפיים ברצלונה (1992). בשנים 1983–1990 למד רפואה באוניברסיטת תל אביב ועד 1997 עבר בישראל ובקנדה התמחויות בכירורגיה פלסטית, במיקרוכירורגיה ובכירורגיה פלסטית בילדים. מאז 1997 הוא רופא ראשי במחלקה לכירורגיה פלסטית בהמרכז הרפואי תל אביב ע"ש סוראסקי ומאז 1999 מנהל היחידה למיקרוכירורגיה. במקביל השתלב ב-1992 בסגל האקדמי של בית הספר לרפואה באוניברסיטת תל אביב, שם התקדם ב-2013 לדרגת פרופסור והיה בשנים 2002–2005 רכז לימודי ההמשך בכירורגיה פלסטית. בשנים 1998–2004 היה מנהל הצוות לתחומי שפה וחך שסועים. ב-2009 מונה למנהל המחלקה לכירורגיה פלסטית. פירוט השתתפותו בתחרויות המשחקים הפאראלימפיים באתר הרשמי של IPC (באנגלית) ד"ר אייל גור אייל גור באתר הצילום של שי אלוני דורון אביגד, ‏הוא איבד את רגלו מירי נ"ט בלבנון, היום הוא מנתח פלסטי של פצועי מלחמה, באתר גלובס, 11 בינואר 2024
אזור הנופש הלאומי אגם מיד

אזור הנופש הלאומי אגם מיד (באנגלית: Lake Mead National Recreation Area) הוא אזור נופש לאומי, יחידת נופש ושימור טבע של שירות הפארקים הלאומיים של ארצות הברית ומחלקת הפנים של ארצות הברית המקיפה את נהר הקולורדו החל מהגבול המערבי ביותר של הפארק הלאומי גרנד קניון ועד צפונית לערים לאפלין בנבדה ובולהד סיטי באריזונה. אזור הנופש משתרע על שטח של 6,053 קילומטרים רבועים בתחומי מחוז קלארק בנבדה, ומחוז מוהאבי באריזונה. 750 קילומטרים רבועים משטח זה הם מים, והיתרה אזור טבע בראשיתי מדברי. אזור הנופש כולל את מאגר המים אגם מיד שנוצר על ידי סכר הובר ושהאזור קרוי על שמו, את הקניון השחור של הקולורדו ואת מאגר המים אגם מוהאבי שנוצר על ידי סכר דייוויס. אגם מיד החל להיווצר ב-1935, פחות משנה לפני שסכר הובר הושלם. האזור סביב אגם מיד הוכרז כאזור הנופש סכר בולדר (Boulder Dam Recreation Area) ב-1936. ב-1964 הורחב האזור וכלל את אגם מוהאבי והאזורים סביבו והיה לאזור הנופש הלאומי הראשון שהוכרז על ידי הקונגרס של ארצות הברית. פעילויות הנופש באזור הנופש הלאומי אגם מיד כוללות שיט בסירות ובקיאקים, שחייה ודיג בשני האגמים, כמו גם בקטעי הנהר שביניהם. בנוסף יש שבילי הליכה ותצפיות על הנוף המדברי סביב. שלוש מתוך ארבע המערכות האקולוגיות המדבריות הקיימות בארצות הברית: מדבר מוהאבי, מדבר האגן הגדול ומדבר סונורה נפגשים באזור הנופש הלאומי אגם מיד. סיורים בסכר הובר המאורגנים על ידי לשכת הטיוב של ארצות הברית, האחראית על הקמת ותפעול הסכר, הם מוקד משיכה עיקרי בתוך אזור הנופש. כ-810 קילומטרים רבועים מאזור הנופש הלאומי אגם מיד הם חלק מהמונומנט הלאומי גרנד קניון-פראשנט (Grand Canyon-Parashant National Monument) שהוכרז בשנת 2000. תשעה אזורי טבע בראשיתי נמצאים בתחומי אזור הנופש הלאומי אגם מיד, כולם בנבדה. חלק מהאזורים משתרע מעבר לאזור הנופש הלאומי אגם מיד וחלקים אלו מנוהלים על ידי לשכת הקרקעות של ארצות הברית. מדיה וקבצים בנושא אזור הנופש הלאומי אגם מיד בוויקישיתוף אתר האינטרנט הרשמי של אזור הנופש הלאומי אגם מיד (באנגלית) האתר הרשמי של אזור הנופש Lake Mead National Recreation Area Lake Mead NRA Crossley, John. "Lake Mead National Recreation Area". The American Southwest. "Lake Mead National Recreation Area: Historic Timeline". National Park Service. "Press Kit: About Lake Mead National Recreation Area" (PDF). National Park Service. Things To Do Glionna, John M. (27 באוגוסט 2015). "Enduring heat and history, hikers learn their place -- far behind the ghosts of Hoover Dam". Los Angeles Times. {{cite news}}: (עזרה) "Hoover Tour Information". Bureau of Reclamation. אורכב מ-המקור ב-2016-09-14. נבדק ב-2016-09-17. Grand Canyon-Parashant National Monument Establishment Of The Grand Canyon-Parashant National Monument
רובן לופטוס-צ'יק

רובן איירה לופטוס-צ'יק (באנגלית: Ruben Ira Loftus-Cheek; נולד ב-23 בינואר 1996 בלונדון) הוא כדורגלן אנגלי המשחק בעמדת הקשר המרכזי במילאן. לופטוס-צ'יק החל את הקריירה במחלקת הנוער של צ'לסי בגיל שמונה ובה שיחק כעשור. ב-2014 זומן לראשונה לסגל הקבוצה הבוגרת על ידי המאמן ז'וזה מוריניו. ב-10 בדצמבר 2014 ערך את הופעת הבכורה שלו בקבוצה, כשעלה כמחליף במקומו של ססק פאברגאס בניצחון 1–3 על ספורטינג ליסבון בשלב הבתים של ליגת האלופות. ב-31 בינואר 2015 ערך את הופעת הבכורה שלו בליגה, כשהחליף את אוסקר בתיקו 1-1 נגד מנצ'סטר סיטי. ב-10 במאי 2015 פתח הקשר בהרכב צ'לסי בתיקו 1-1 נגד ליברפול. ב-16 בספטמבר 2015 פתח בהרכב בניצחון 0–4 על מכבי תל אביב בשלב הבתים של ליגת האלופות ואף בישל שער. ב-29 בפברואר 2016 האריך לופטוס-צ'יק את חוזהו בחמש שנים נוספות. ב-2 באפריל של אותה השנה, כבש השחקן את שער הבכורה שלו בליגה בניצחון 0–4 על אסטון וילה בוילה פארק. ב-12 ביולי 2017 הושאל לקריסטל פאלאס לעונה אחת ולאחר מכן חזר לצ'לסי. ב-6 ביולי 2019 חתם האריך את חוזהו בקבוצה עד ל-2024. ב-5 באוקטובר 2020 הושאל לפולהאם. ב-30 ביוני 2023 חתם במילאן חוזה ל-4 שנים. בשנת 2011 זומן לראשונה לופטוס-צ'יק לנבחרת אנגליה הצעירה, בה הוא שימש בתור קפטן. ב-10 בנובמבר 2017 ערך את הופעתו הבכורה בנבחרת הבוגרת בתיקו 0-0 נגד גרמניה. לאחר מכן זומן למונדיאל 2018. צ'לסי גביע פ.א. לנוער (2): 2011/2012, 2013/2014 אליפות אנגליה לנוער (1): 2013/2014 ליגת האלופות לנוער (1): 2014/2015 הגביע האנגלי (1): 2014/2015 אליפות אנגליה (1): 2014/2015 הליגה האירופית: 2018/2019 הסופר קאפ האירופי: 2021 גביע העולם למועדונים: 2021 נבחרת אנגליה הצעירה אליפות טולון (1): 2016 תארים אישיים שחקן הטורניר באליפות טולון (1): 2016 מדיה וקבצים בנושא רובן לופטוס-צ'יק בוויקישיתוף רובן לופטוס-צ'יק, ברשת החברתית פייסבוק רובן לופטוס-צ'יק, ברשת החברתית אקס (טוויטר) רובן לופטוס-צ'יק, ברשת החברתית אינסטגרם רובן לופטוס-צ'יק, באתר Transfermarkt רובן לופטוס-צ'יק, באתר Soccerway רובן לופטוס-צ'יק, באתר BDFutbol רובן לופטוס-צ'יק, באתר WorldFootball.net רובן לופטוס-צ'יק, באתר National Football Teams רובן לופטוס-צ'יק, באתר FootballDatabase.eu יש מחליף לבופון: פ.ס.ז' החתימה כישרון מצ'לסי, באתר ONE‏, 6 ביולי 2019 רובן לופטוס-צ’ק: פולהאם מחזירה את הקשר של צ’לסי בהשאלה OFFICIAL STATEMENT: RUBEN LOFTUS-CHEEK, ACMila, ‏30 June 2023
טיסת השוקולד

טיסת השוקולד הוא כינוי נפוץ לאירועים שהתרחשו במהלך טיסת ישראייר מנמל התעופה בן-גוריון לווארנה שבבולגריה, בחודש פברואר 2015, אשר הוסרטו והופצו ברשתות החברתיות. במהלך הטיסה נוסעת החלה להתווכח עם דייל לגבי חפיסת שוקולד פטורה ממכס שהייתה מעוניינת בה. כאשר לא הייתה מרוצה מתגובת הדייל, החלו היא ומשפחתה להטיח בו קללות וניבולי פה, ובין השאר תהו מדוע הדייל מסרב למכור את השוקולד לנוסעת. הפצת הסרטון המתעד את הוויכוח בין הנוסעת ומשפחתה לדייל הייתה אירוע שיימינג, שביקש למחות על תופעת הישראלי המכוער והתנהגות ישראלים בחו"ל ולעורר דיון ציבורי בנושא. תוכנית הסאטירה "ארץ נהדרת" הקדישה לאירוע מערכון פרודי. השחקן והקומיקאי טל פרידמן הלחין את תמליל השיחה בין הדייל והנוסעות ופרסם סרטון שלו שר ומנגן את ה"שיר", שהפך פופולרי ברשתות החברתיות. חברת בזק הכינה פרסומת לספרים הדיגיטליים המוצעים במסגרת שירות הענן שלה כפרודיה על סרטון "טיסת השוקולד", בהשתתפות יוסי ביילין, גידי גוב וגיל חובב. דימוים ה"אשכנזי" של ביילין וחובב, אשר תובעים מהדיילים ספר, מושפע מן הסטריאוטיפ העדתי המזרחי שיוחס בתגובות ובטוקבקים ברשתות החברתיות לדמויות שהוסרטו כגיבורי "טיסת השוקולד", דבר שעורר ביקורת בעיתון "הארץ". בעונה השנייה של הסדרה צומת מילר, אנאלי (גיה באר גורביץ') נחשפת לראשונה לתופעת השיימינג בישראל. פרודיה ל"טיסת השוקולד". בסדרה "קופה ראשית", בפרק "כוכבה חוזרת מחו"ל", מתפרסם סרטון בו נראית הקופאית כוכבה שביט (קרן מור) בעימות קולני מול דיילי הטיסה. הסרטון נודע בתור "הבהמה מהמטוס". הישראלי המכוער זוהר בלומנקרנץ, ישראלים משתוללים בטיסה לדייל: "תמכור לה שוקולד, יא זבל, מה היא ערבייה?", באתר TheMarker‏, 22 בפברואר 2015 עמית קוטלר, הישראלי הכי מכוער שיש: נוסעים התפרעו בטיסת ישראייר, איימו להכות דיילים, באתר ynet, 22 בפברואר 2015 אבי אשכנזי‏, בושה באוויר: ישראלים התפרעו בטיסה – בגלל שוקולד, באתר וואלה, 22 בפברואר 2015 עמית קוטלר, צפו: "טיסת השוקולד" - הסרטון המלא, באתר ynet, 26 בפברואר 2015 משה גלעד, "טיסת השוקולד", הסינדרום: למה אנשים חוטפים קריזה כשהם נכנסים למטוס, באתר הארץ, 3 בספטמבר 2015 מהפיכת הספרים הדיגיטליים של בזק, סרטון באתר יוטיוב אם כי חובב הוא אשכנזי רק לרביע, מצד סבו איתמר בן-אב"י רוויטל מדר, מי חושב שהישראלי המכוער הוא בהכרח מזרחי?, באתר הארץ, 7 בינואר 2016 קופה ראשית, עונה 1, פרק 15 – כוכבה חוזרת מחו"ל, כאן חינוכית, סרטון באתר יוטיוב
איהר בוקי

איהר אליאכסנדרביץ' בוקי (בבלארוסית: Ігар Аляксандравіч Бокій; נולד ב-28 ביוני 1994) הוא שחיין בלארוסי. בוקי, בעל לקות ראייה, מתחרה במסגרת המשלחת הבלארוסית, והוא בעל 13 מדליות פאראלימפיות, מהן 11 מדליות זהב. בשנת 2015 נבחר לשחיין השנה הנכה של סווימינג וורלד. בוקי ערך את הופעת הבכורה שלו במשחקים הפאראלימפיים בלונדון (2012). הוא השתתף בשבעה מקצי שחייה בקטגוריות S13 ו-SB13, בהם זכה בשש מדליות פאראלימפיות, מהן חמש מדליות זהב ומדליית כסף, תוך שהוא קובע ארבעה שיאי עולם ושיא פאראלימפי אחד. במקצה ל-100 מטר חופשי, הוא זכה במדליית הזהב כשקבע שיא עולם של 51.91 שניות, במקצה ל-400 מטרים חופשי הוא עצר את השעון בשיא עולם של 3:58.78 דקות,, הוא קבע שיא עולם נוסף ב-100 מטרים גב עם תוצאה של 56.97 שניות, וב-20 מטרים מעורב העמיד את שיא העולם על 2:06.30 דקות. בוקי זכה במדליית הזהב החמישית במקצה ל-100 מטרים פרפר, כשעצר את השעון על שיא פאראלימפי של 55.50 שניות, והוסיף מדליית כסף במקצה ל-50 מטר חופשי עם תוצאה של 24.07 שניות, אחרי צ'ארלס בוואר הדרום אפריקאי שסיים בתוצאה של 23.99 שניות. בוקי השתתף גם במקצה ל-100 מטרים חזה, בו סיים בתוצאה של 1:08.98 דקות, ובמקום השביעי. במשחקים הפאראלימפיים ריו דה ז'ניירו (2016) זכה בוקי בשבע מדליות פאראלימפיות, בהן שש מדליות זהב ומדליית ארד אחת. במשחה ל-100 מטרים בסגנון חופשי הוא זכה במדליית הזהב כשהוא עוצר את השעון על שיא פאראלימפי של 50.90 שניות, ובמשחה ל-50 מטרים חופשי זכה עם שיא פאראלימפי נוסף בתוצאה של 23.44 שניות. בוקי זכה במדליית הזהב במקצה ל-400 מטרים חופשי כשהעמיד את השיא הפאראלימפי בקטגוריה S13 על 3:55.62 דקות,הוא ניצח גם את המשחה ל-200 מטרים מעורב עם שיא פאראלימפי של 2:04.02 דקות, וזכה במדליית הזהב גם במשחה ל-100 מטרים פרפר עם שיא עולם של 53.85 שניות, ובמשחה ל-100 מטרים גב עם שיא עולם של 56.68 שניות. במשחה ל-100 מטרים חזה, זכה בוקי במדליית הארד עם תוצאה של 1:06.71 דקות, אחרי אלכסיי פדינה האוקראיני ופרידבסבק מוסבקוב האוזבקי שזכו במשותף במדליית הזהב עם תוצאה של 1:04.94 דקות. מדיה וקבצים בנושא איהר בוקי בוויקישיתוף איהר בוקי, ברשת החברתית אינסטגרם איהר בוקי, באתר Swimrankings Men's 100m Freestyle - S13 Men's 400m Freestyle - S13 Men's 100m Backstroke - S13 Men's 200m Ind. Medley -SM13 Men's 100m Butterfly - S13 Men's 50m Freestyle - S13 Men's 100m Breaststroke - SB13 Men's 100m Freestyle - S13 Final Men's 50m Freestyle - S13 - Standings Men's 400m Freestyle - S13 Final Men's 200m Individual Medley - SM13 Men's 100m Butterfly - S13 Men's 100m Backstroke - S13 Men's 100m Breaststroke - SB13 Final
קאסה דה פילאטוס

קאסה דה פילאטוס (בספרדית: Casa de Pilatos, כלומר בית פילאטוס) הוא ארמון בסביליה בספרד. הארמון בנוי בשילוב סגנונות של הרנסאנס האיטלקי והמודחאר הספרדי. יש רואים בו אב-טיפוס של ארמון אנדלוסי. את בניית הארמון התחיל, בשנת 1483, המרקיז פדרו אנריקס דה קיניונס (Pedro Enríquez de Quiñones). השלים אותו בנו פדריק אנריקה דה ריברה, המרקיז הראשון של טריפה. פדריק חזר ב-1520 מביקור באיטליה. הוא התרשם מאוד מהארכיטקטורה והאמנות של "שיא הרנסאנס" באיטליה, ועיצב את הארמון בשילוב של סגנון זה עם סגנון המודחאר הספרדי. שינויים רבים נעשו בבניין במהלך המאות הבאות. עם תחילת בנייתו ב-1483 נקרא הארמון Palacio de San Andrés (ארמון אנדריאס הקדוש). השם "בית פילטוס" נובע מאותה נסיעה של פדריק אנריקה דה ריברה שבמסגרתה ביקר גם בארץ ישראל ובירושלים. בעקבות הביקור הנהיג בסביליה את מנהג המסע בעקבות הוויה דולורוזה שלפי המסורת התחיל בביתו של פונטיוס פילטוס. המסע בסביליה התחיל בארמון, ובעקבות כך השתרש הכינוי "קאסה דה פילטוס". התיעוד הישן ביותר של הכינוי הוא משנת 1754. הכניסה לארמון היא דרך שער שיש רנסאנסי, שתוכנן על ידי אנטוניו מריה אפרילה (איט'), אדריכל מג'נובה. מהשער עוברים דרך חצר חניית הכרכרות לרחבה הראשית של הארמון. זוהי רחבה מודחארית אופיינית. מקושטת באריחי azulejos ובעיטורי גבס. הרחבה מוקפת עמודים, במרווחים לא שווים, התומכים בקשתות חצי עגולות. מעליהן מעקה של תחרת אבן גותית. במרכז החצר נמצאת מזרקה שיובאה מג'נובה. בפינות 3 פסלים רומיים: מינרווה, מוזה רוקדת וקרס, בפינה הרביעית פסל מקורי מהמאה החמישית לפנה"ס של אתנה. על הקירות מסביב 24 מדליונים ובהם פרוטומות של מלכים ספרדיים, קיסרים רומיים ודמויות חשובות אחרות. המדרגות לקומה השנייה מעוטרות אף הן באריחי azulejos והתקרה היא בדגם חלת דבש מודחארית. בחדרי הקומה השנייה מוצגות תמונות מהמאות ה-16 עד ה-19, בהן סדרת ציורי מלחמת שוורים של גויה ופייטה של הצייר האיטלקי סבסטיאנו דל פיומבו. לארמון שני גנים, בגן הקטן Jardin Chico בריכה ובה פסל ברונזה של בכחוס. שער הכניסה חזית הארמון. פסל אתנה. המדרגות לקומה השנייה. הקומה השנייה של הרחבה המרכזית. הבריכה בגן הקטן עם פסל בכחוס הפורטיקו של הגן הגדול מדיה וקבצים בנושא קאסה דה פילאטוס בוויקישיתוף אתר האינטרנט הרשמי של קאסה דה פילאטוס הארמון נמצא בכיכר del Pilatos ברחוב Aguilas san Esteban
בועז אבהר

בועז אבהר (נולד ב-1968[דרוש מקור]) הוא ספורטאי פאראלימפי ישראלי לשעבר. אבהר משותק מלידה בגפיו התחתונות ונעזר בקביים להליכה. בגיל צעיר החל בפעילות ספורט שיקומית, ספורט אתגרי לנכים ושחייה. בגיל 15 השתתף לראשונה בתחרות בינלאומית במסגרת אליפות אירופה. לאחר מכן היה חבר נבחרת ישראל בשחייה והשתתף במשחקים הפאראלימפיים סיאול (1988) ובמשחקים הפאראלימפיים ברצלונה (1992). בתחרויות הפאראלימפיות ב-1988 השתתף בשלושה משחים וזכה בשלוש מדליות ארד. בתחרויות ב-1992 השתתף בחמישה משחים, מהם סיים ארבעה בשלבים המוקדמים ובמשחה נוסף סיים במקום שביעי. לאבהר תואר בהנדסת תעשייה וניהול ומאוחר יותר החל לעסוק באימון אישי ובהנחיית קבוצות. נשוי ואב לשני ילדים. אתר האינטרנט הרשמי של בועז אבהר פירוט השתתפותו בתחרויות המשחקים הפאראלימפיים באתר הרשמי של IPC (באנגלית)